open-index/open-wikipedia-markdown huggingface dataset:
Հորյու ձի

**Հորյու ձի** (), բուդդայական տաճար Ճապոնիայի Նարա պրեֆեկտուրայի Իկարուգա քաղաքում։

Տաճարի ամբողջական անվանումը *Հորյու Գակումոն-ձի* () է, այսինքն բարգավաճող դհարմայի ուսումնասիրման տաճար։ Այն օգտագործվել է ոչ միայն որպես սեմինարիա, այլ նաև որպես վանք։ Տաճարը համարվում է աշխարհի հնագույն փայտե կառույցը։ Հորյու ձին հոսսո դպրոցի սակավաթիվ տաճարներից (որը համապատասխանում է հնդկական փիլիսոփայական յոգաչարա դպրոցին, դպրոցի հիմնադիրը Դոսյոն է), ինչպես նաև հարավի յոթ խոշորագույն տաճարներից մեկն է։

## Պատկերասրահ

Image:Horyu-ji28s3200.jpg|Կուդարական նոնդո
Image:Horyu-ji08s3200.jpg|Կոնդո և պագոդա
Image:Horyu-ji43s3200.jpg|Բրոնզե լապտեր
Image:Horyu-ji35s3200.jpg|Տանիքի յումեդոնո ձևավորում
Image:Horyu-ji15s3200.jpg|Պահապանի արձան
Image:Horyuji-L0344.jpg|
Image:Horyu-ji34s3200.jpg|
Image:Horyu-ji19s3200.jpg|
Image:Horyu-ji onigawara.JPG|Օնիգավարա կղմինդր
Image:Horyuji Temple 02.JPG|Դրակոնյան զարդարանքներ տանիքի վրա
Image:HoryujiGrounds0311Print.jpg|Հորյու ձի համալիր
Image:Horyuji Temple 01 b.jpg|Պանորամային տեսարան


## Ծանոթագրություններ

## Արտաքին հղումներ
* Հորյու ձի տաճարի գլխավոր էջ
* Հորյու ձի՝ Հնագույն պատմության հանրագիտարան
* Ասիական պատմական ճարտարապետություն․ Հորյու ձի
* Japan Mint․ Հորյու ձի տաճարի արծաթե մեդալիոն
* Հորյու ձիի և մոտակայքում գտնվող Ծյուգուձի տաճարների լուսանկարներ
* Աշխարհագրական տվյալներ կապված Հորյու ձի տաճարի հետ OpenStreetMap-ում

Կատեգորիա:Կինկի տարածաշրջան
Կատեգորիա:Համաշխարհային ժառանգության օբյեկտներ այբբենական կարգով
Կատեգորիա:Համաշխարհային ժառանգություն Ճապոնիայում
Կատեգորիա:Ճապոնիայի ճարտարապետություն
Կատեգորիա:Ճապոնիայի մշակույթ
Կատեգորիա:Ճապոնիայի շենքեր և կառույցներ
Կատեգորիա:Ճապոնիայի տեսարժան վայրեր
Կատեգորիա:Նարա պրեֆեկտուրայի բուդդայական տաճարներ
Ալեքսեյ Օլգին

**Ալեքսեյ Օլգին** (, իսկական անունը` Լև Մագրաչյով, ), խորհրդային և ռուս բանաստեղծ-երգահան, գրող և բանաստեղծ։

Իր ժամանակին հայտնի երգերի` «Տոպ-տոպ» («Առաջին քայլերը»), «Մարդը դուրս է գալիս տնից», «Միայն թե օրն սկսվեր և վերջանար քեզնով», «Իմ տունը», «Ռուս աղջիկը», «Ես գնում եմ արևի հետևից», «Տասնմեկերորդ երթուղին» և շատ այլ երգերի հեղինակ է։

Ալեքսեյ Օլգինի անունը կապված է այդպիսի կոմպոզիտորների հետ, ինչպիսին են Ստանիսլավ Պոժլակովը, Վլադիմիր Դմիտրիևը և ուրիշներ։

Վ. Դմիտրիևի «Սերը կապրի աշխարհում» երգի խոսքերի հեղինակն է, որը կատարել է Էդուարդ Խիլը։

Օլգինի գրչին են պատկանում մի քանի բանաստեղծական հավաքածուներ և մանկական գրքեր։

Մինչև 1990-ականների կեսերին նա ապրել է Էստոնիայի մայրաքաղաքի Տալլինում, ապա` Ֆինլանդիայում և հետո նորից Տալլինում։

Մահացել է 2020 թվականի հունվարի 17-ին, Տալլինում և թաղվել է 2020 թվականի հունվարի 28-ին Տալլինի Անտառային գերեզմանատանը։

## Ընտանիք
Լենինգրադցի ռազմական լրագրող Լազար Մագրաչյովի զարմիկն է։ Ամուսնացած է եղել Սևա Նովոգորոդցևի քրոջ` Նատալյա Լևենշտեյնի հետ։

## Ստեղծագործություն
* «Անձեռնմխելի ամառը», բանաստեղծությունների ժողովածու, Տալլին, Էեստի ռաամատ, 1974 թվական։  
* «Գնում եմ արևի հետևից», Լ., Մ., Խորհրդային կոմպոզիտոր, 1977 թվական։
* «Աշնանային լուսացույցները», բանաստեղծությունների ժողովածու, Տալլին, Էեստի ռաամատ, 1979 թվական։ 
* «Ուրախ ծանոթություն», երեխաների համար հեքիաթների ժողովածու, Տալլին, Էեստի ռաամատ, 1985 թվական։
* «Բարև, ես քեզ ճանաչում եմ», երեխաների համար հեքիաթների ժողովածու, Տալլին, Էեստի ռաամատ, 1991 թվական։ 
* «Շոկոլադե նապաստակները», հեքիաթների ժողովածու, Տալլին, Կարպ, 1991 թվական։ 
* «Վագոնը և փոքրիկ սայլակը» հեքիաթների ժողովածու, Տալլին, Ալեքսանդրիա, 1998 թվական։
* «Վերլիբեր» հավաքածու, Տալլին, 2000 թվական։
* «Նիհարիկի փոքրիկ ուրախությունը», պատմվածք, Տալլին, 2000 թվական։
* «Շների հաճույքը», հեքիաթների հավաքածու,  Տալլին, 2002 թվական։
* «Չամուսնացած կանանց օրագիրը», հեքիաթների հավածաքու, Տալլին, 2002 թվական։
* «Ինչպես պապիկ դառնալ», կատակերգական հեքիաթների հավաքածու, Տալլին, 2004 թվական։ 
* «Մենք բոլորս մի քիչ ձի ենք», կատակերգական հեքիաթների հավաքածու, Տալլին, 2005 թվական։

## Ծանոթագրություններ

## Արտաքին հղումներ
* Об А. Ольгине на сайте композитора Владимира Хвойницкого
* Рассказ А. Ольгина о В. Высоцком
* Рассказ из книги «Вагон и маленькая тележка» в приложении к газете «Молодёжь Эстонии» «Русский телеграф»
* Рассказ Д. Быкова об Алексее Ольгине
* Интервью с Артемием Троицким
* из стихов поэта
* из песен поэта

Կատեգորիա:Ռուս բանաստեղծներ
Կատեգորիա:Խորհրդային գրողներ
Կատեգորիա:Տալլինի Անտառային գերեզմանատանը թաղվածներ
Կատեգորիա:Բանաստեղծներ այբբենական կարգով
Կատեգորիա:Էստոնացի բանաստեղծներ
Ջադա Փինքեթ Սմիթ

**Ջադա Կորեն Փինքեթ Սմիթ** (, ), ամերիկացի դերասանուհի, երգչուհի, պրոդյուսեր, ռեժիսոր, գրող և ձեռնարկատեր։

Նա իր կարիերան սկսել է 1990 թվականին՝ նկարահանվելով «Բնակական գույներ» կատակերգության երկրորդական դերում։ Նկարահանվել է ավելի քան 20 ֆիլմերում՝ տարբեր ժանրերում, այդ թվում՝ «Ճիչ 2», «Ալի», «Մատրիցա։ Վերալիցքավորում», «Մատրիցա. Հեղափոխություն», «Հանցակից» և այլն։

Փինքեթ Սմիթը նաև երաժշտական կարիերայով է զբաղվում 2002 թվականից, երբ նա ստեղծել է «Wicked Wisdom» մետալ խումբը, որում նա վոկալիստ և կոմպոզիտոր է։ Նաև ստեղծել է երաժշտական ընկերություն և հրապարակել է իր հեղինակային գիրքը 2004 թվականին։

1997 թվականին ամուսնացել է ռեփեր և դերասան Ուիլ Սմիթի հետ։ Նրանք ունեն երեք երեխա՝ Ջեյդենը, Ուիլոուն և Թրեյը (Ուիլի նախորդ ամուսնությունից)։

## Անձնական կյանք
[thumb|Right|200px|Փինքեթ Սմիթը 1997 թվականի ամուսնացել է Ուիլ Սմիթի հետ և նրա հետ նկարահանվել է «[Ալի (ֆիլմ)|Ալի» ֆիլմում։]]
Փինկեթ Սմիթը 1990 թվականին հանդիպել է Ուիլ Սմիթի հետ «Բևեռլի Հիլզի արքայազնը» հեռուստասերիալի նկարահանումների ժամանակ, երբ նա եղել է գլխավոր հերոսի ընկերուհու՝ Լիզա Ուիլքսի դերի համար նախատեսված քասթինգին։

Ջադան և Ուիլը դարձել են ընկերներ և սկսել են հանդիպել 1995 թվականին։ Մոտավորապես 100 հյուր ներկա է եղել նրանց հարսանիքին։

Զույգն ունի երկու երեխա՝ Ջեյդենը (ծնվել է 1998 թվականի հուլիս 8-ին), Ուիլոուն (ծնվել է 2000 թվականի հոկտեմբերի 31-ին) և Թրեյը (Ուիլի առաջին ամուսնությունից, ծնվել է 1992 թվականի նոյեմբերի 11-ին)։

2008 թվականին Ուիլն ասել է․ «Մենք խիստ չենք, բայց մենք որոշակիորեն կարծում ենք, որ խստությունը շատ կարևոր որակ է երեխաների դաստիարակության հարցում։ Մենք պետք է հասկանանք, թե ինչ է նշանակում խստություն։ Նրանք պետք է հասկանան, որ նրանք կառավարման կարիք ունեն»։

2011 թվականի օգոստոսին տարածվել են լուրեր, որ Ջադա Փինքեթ Սմիթը և Ուիլ Սմիթը որոշել են ամուսնալուծվել 13 տարվա ամուսնությունից հետո, այն պատճառով, որ Փինքեթ Սմիթը սիրավեպ է սկսել «Հոթորն» սերիալի գործընկեր Մարկ Էնթոնիի հետ։ Ընտանիքը հերքել է այդ լուրերը։

Տվյալ պահին ընտանիքը ապրում է Մալիբուում։

## Սկավառակագրություն
* *My Story* (2004)
* *Wicked Wisdom* (2006)
* *Wrath of the Wicked* (2007)

## Ծանոթագրություններ

## Արտաքին հղումներ
* Պաշտոնական կայք
* Ջադա Փինքեթ Սմիթը AllRovi կայքում
* «Wicked Wisdom» խմբի պաշտոնական կայք

Կատեգորիա:20-րդ դարի ամերիկացի դերասանուհիներ
Կատեգորիա:20-րդ դարի ամերիկացի երգչուհիներ
Կատեգորիա:20-րդ դարի դերասանուհիներ
Կատեգորիա:21-րդ դարի ամերիկացի դերասանուհիներ
Կատեգորիա:21-րդ դարի դերասանուհիներ
Կատեգորիա:Ամերիկացի գործարարներ
Կատեգորիա:Ամերիկացի երգչուհիներ
Կատեգորիա:Ամերիկացի կին գրողներ
Կատեգորիա:Ամերիկացի կին հնչյունավորողներ
Կատեգորիա:Ամերիկացի կինոդերասանուհիներ
Կատեգորիա:Ամերիկացի կինոպրոդյուսերներ
Կատեգորիա:Ամերիկացի հեռուստատեսային դերասանուհիներ
Կատեգորիա:Ամերիկացի պրոդյուսերներ
Կատեգորիա:Ամերիկացի ռեժիսորներ
Կատեգորիա:Ամերիկացի ռոք երգչուհիներ
Կատեգորիա:Դերասանուհիներ այբբենական կարգով
Կատեգորիա:Ռեժիսորներ այբբենական կարգով
Օդետա Թուլեմոնդ

**«Օդետա Թուլեմոնդ»** (), 2006 թվականի ֆրանսիական ֆիլմ, որը գրող Էրիկ-Էմանուել Շմիտի ռեժիսորական առաջնախաղն է։ Ֆիլմը հիմնված է նրա  «Օդետա։ Սիրո ութ պատմություն» պատմվածքների ժողովածուի վրա, որը լույս է տեսել 2006 թվականին։ Հիմնական դերերը խաղացել են ֆրանսիացի դերասաններ Կատրին Ֆրոն և Ալբերտ Դյուպոնտելը։ 2008 թվականին Ֆրոն առաջադրվել է «Սեզար» մրցանակի` լավագույն դերասանուհի անվանակարգում, բայց հաղթել է Մարիոն Կոտիյարը։

## Սյուժե
Այրի Օդետա Թուլեմոնդը աշխատում է բելգիական Շարլերուա քաղաքի խոշոր խանութի կոսմետիկայի բաժանում, ապրում է իր մեծահասակ երեխաների հետ՝ Սյու Հելեն (գործազուրկ, որի անհաջողակ երկրպագուն ապրում է նրա Օդետայի բնակարանում քաղաքացիական ամուսնության մեջ) և Ռուդի (միասեռ վարսավիր)։ Օդետան հուզմունքով կարդում է գրող Բալթազար Բալզանի վեպերը՝ նրանց մեջ սփոփանք գտնելով։ Ինքնագրի բաժանման ժամանակ սիրված գրողի հետ անհաջող հանդիպումից հետո Օդետան համարձակվում է նրան գրել մի նամակ, որում նրան բացատրում է այրու կյանքում նրա արվեստի նշանակության մասին։

Բալթազար Բալսան, ով կանացի վեպերի ամենահաջողակ հեղինակը չէ, խորը ընկճախտի մեջ է հայտնվում՝ գիտակցելով, որ իր կինը նրան դավաճանում է ատելի գրական քննադատի հետ, և նրանց որդին ամաչում է իր հայտնի ազգանունից։ Ինքնասպանության անհաջող փորձից հետո Բալթազարը փախչում է կլինիկայից և ապաստան է փնտրում Օդետայ մոտ, նրա ամենանվիրավական երկրպագուն, որի նամակը խորապես հուզել է նրա զգացմունքները։ Այսպիսով սկսվում է նրանց համատեղ կյանքը։

Բալթազարը փոքր-ինչ տարակուսված է սովորական ընտանիքի կյանքը տեսնելով, որոնց խորթ են գրական գործչի  զգացմունքերը։ Նրա մեջ նա գտնում է այն պարզությունը, որը պակասում է իր կյանքում, և փոխում է իր գաղափարները երջանկության և սիրո մասին։ Այնուամենայնիվ, Օդետայի հետ մտերմանալու նրա փորձերը ավարտվում են անհաջողությամբ, քանի որ նա հավատարիմ է մնում իր մահացած ամուսնուն։ Բալթազարը նրա ընտանիքին ուղևորություն է նվիրում դեպի Հյուսիսային ծով, որի մասին Օդետա Թուլեմոնդը վաղուց էր երազում, որից հետո որդու հետ միասին մեկնում է նույն հանգստավայրը։ Օդետան, չնայած իր սիրո և հավատարմության խառնված զգացողություններին, փորձում է հաշտեցնել Բալթազարին կնոջ հետ, բայց նա մերժում է իր նախորդ կյանքը, և Օդետան հայտնվում է կլինիկայում՝ սրտի կաթվածի պատճառով։ Վերականգնվելով գիտակցությունը՝ նա թույլ է տալիս իրեն պատասխանել Բալթազարի սիրուն, որը նրան է նվիրում իր հաջորդ վեպը՝ «Ուրիշների երջանկությունը» խորագրով։

## Դերերում

## Ծանոթագրություններ

## Արտաքին հղումներ
* 

Կատեգորիա:2007 ֆիլմեր
Կատեգորիա:Ֆրանսերեն ֆիլմեր
Կատեգորիա:Ֆրանսիական կինոկատակերգություններ
Կատեգորիա:Ֆրանսիական ֆիլմեր
Կատեգորիա:2006 ֆիլմեր
Կատեգորիա:2000-ականների ֆրանսիական ֆիլմեր
Կատեգորիա:2000-ականների ֆրանսերեն ֆիլմեր
Դիքսի Էգերիքս

**Դիքսի Էգերիքս** (, ), բրիտանացի դերասանուհի, որը հայտնի է իր դերերով՝ «Խորհրդավոր պարտեզը» և «Փոքրիկ անծանոթը» ֆիլմերում, ինչպես նաև «Հանճարը» և «Պատրիկ Մելրոուզ» սերիալներում մարմնավորած դերերի համար։

## Կարիերա
Երբ Դիքսին 9 տարեկան էր, նրա դպրոց է այցելում «Nina Gold Casting» գործակալության ներկայացուցիչ` Սթիվեն Սփիլբերգի նոր ֆիլմի համար  դերասանուհի գտնելու նպատակով։ Այդ ժամանակ աղջիկը չանցավ քասթինգը։

Այն նախագծերը, որոնցում մասնակցել է երիտասարդ դերասանուհին ՝ «Չերչիլի գաղտնիքը», «Արքայական ձմեռ», «Երիտասարդ Մարքսը», «Երկար գիշեր» և «Փոքրիկ անծանոթ» ֆիլմերն են, ինչպես նաև «Հանճարը» և «Պատրիկ Մելրոզ» սերիալները, գլխավոր դերում`Բենեդիքտ Քամբերբետչեմը։

2019 թվականին մարտի 27-ին հայտարարվել է, որ Դիկսի Էգերիկսը միացել է «Գահերի խաղը» հեռուստասերիալի հիմնական դերասանական կազմին։ Նույն թվականին նրան անվանել են «Վաղվա աստղ»։

## Ընտրված ֆիլմագրություն
* 2020 - Խորհրդավոր պարտեզը/ The Secret Garden
* 2019 - Երկար գիշեր (TV)  / The Long Night
* 2018 - Փոքրիկ անծանոթը (TV) / The Little Stranger
* 2018 - Պատրիկ Մելրոուզ (մինի-սերիա) / Patrick Melrose
* 2017 - Երիտասարդ Մարքսը / National Theatre Live: Young Marx
* 2017 - Անտառային դիտորդը (TV) / The Watcher in the Woods
* 2017 - ... - Հանճարը (հեռուստասերիալ) / Genius
* 2017 - Արքայական ձմեռ (TV) / A Royal Winte
* 2016 - Չերչիլի գաղտնիքը (TV) /Churchill's Secret

## Ծանոթագրություններ

Կատեգորիա:Բրիտանացի դերասաններ
Դիոսկուրոսներ

**Դիոսկուրոսներ** կամ **Դիոսկուրներ** (, բառացի՝ «Զևսի պատանիներ»), հին հունական և հին հռոմեական դիցաբանությունների մեջ **Կաստոր** (` «կուղբ», ) և **Պոլիդևկես** (, ` **Պոլլուքս**) երկվորյակ եղբայրների մականունը, Լեդայի որդիները երկու հորից՝ Զևսից և Տինդարեոսից։

Իրենց կյանքի ընթացքում կատարել են մի շարք սխրագործություններ։
## Առասպելներ
### Ծնունդ
Առաջին անգամ Կաստորը և Պոլիդևկեսը հիշատակվել են Հոմերոսի «Իլիականում»։ «Ոդիսականում» ներկայացվել են որպես սպարտական Տինդարեոս թագավորի և Լեդայի որդիներ։ Համաձայն անտիկ այլ ստեղծագործությունների՝ նրանք Զևսի զավակներն էին։ Առավել տարածված է եղբայրների ծննդի մասին այն առասպելը, ըստ որի Էտոլիայի արքա Թեստիոսի դուստր Լեդայի գեղեցկությամբ հմայված Զևսը փոխակերպվում է կարապի և տիրում նրան։ Գիշերը Լեդայի մոտ է գալիս նաև նրա օրինական ամուսինը՝ Տինդարեոսը։ Արդյունքում կինը ունենում է երկու որդի և երկու դուստր (Հեղինեն և Կլիթեմնեստրան)։ Կաստորը և Կլիթեմնեստրան Սպարտայի արքայի զավակներն էին, իսկ Պոլիդևկեսը և Հեղինեն՝ օլիմպիական աստծու։ Այդ իսկ պատճառով Կաստորը մահկանացու էր, իսկ Պոլիդևկեսը՝ անմահ։ Հղիանալով կարապի տեսք ստացած Զևսից՝ Լեդան ձու է ունենում, որի կճեպից դուրս են գալիս երեխաները։ Հետագայում մեծանալով՝ նրանք կրում էին սրածայր սաղավարտներ, որոնք ձվի կճեպի նմանություն ունեին։

Անբաժան եղբայրները մեծացել են և դարձել իրենց հայրենի Սպարտայի պարծանքը։ Ավանդության համաձայն՝ նրանց եղբայրական զգացմունքներն այնքան ամուր էին, որ նրանք բոլոր գործերն սկսում էին միասին, երբեք չէին վիճում առաջնության համար։ Կաստորը դարձել է հայտնի զինվորական, վազող և ամենաանսանձ նժույգների չգերազանցված զսպող, իսկ Պոլիդևկեսը հավասարը չունեցող հմուտ բռնցքամարտիկ էր։ Կաստորի ռազմական կարողությունների մասին է վկայում այն փաստը, որը նա է սովորեցրել Հերակլեսին՝ կռվել ամբողջ սպառազինությամբ։ Երկուսն էլ մրցանակներ են ստացել Օլիմպիական խաղերի ժամանակ։
## Ծանոթագրություններ

Կատեգորիա:Արգոնավորդներ
Կատեգորիա:Լակոնիայի առասպելներ
Կատեգորիա:Երկվորյակների մասին առասպելներ
Կատեգորիա:Կատաստերիզմներ
Մարիա Օձավա

**Մարիա Օձավա** (ճապոներեն՝ 小澤 マリア, ), ճապոնացի պոռնոդերասանուհի։

## Կենսագրություն
Ծնվել է 1986 թվականի հունվարի 8-ին, ճապոնական Հոկայդո կղզում։ Հայրը ֆրանսիական ծագումով կանադացի է, մայրը՝ ճապոնուհի։ Մարիան հաճախել է խառն ամուսնություններից ծնված երեխաների համար գործող «միջազգային դպրոց», որտեղ ուսուցումը տարվում է անգլերեն, և ազատ տիրապետում է ճապոներենին ու անգլերենին։ Այդ դպրոցում սովորելիս նա հրապուրվել է խոտի հոկեյով, դասերից հետո հաճախակի այցելել է նաև կարաոկե ակումբներ։ Իր իսկ խոստովանությամբ՝ սեռական կյանք սկսել է 13 տարեկանից, սեքսի մասին գրքեր գնելով ու կարդալով՝ իմացել է 48 սեքսուալ դիրք։

16 տարեկան հասակում, դեռ դպրոցական, նկարահանվել է «*DARS Chocolate*»-ի գովազդային հոլովակում՝ ընկերակցելով մեծ ժողովրդականություն վայելող ճապոնական *KinKi Kids* փոփ դուետին։ 2005 թվականից սկսել է նկարահանվել պոռնոգրաֆիկ տեսաֆիլմերում։

2011 թվականին *Complex* ամսագիրը իր պատրաստած «Բոլոր ժամանակների ասիացի ամենակրքոտ 50 պոռնոաստղերի ցանկում» Մարիա Օձավային հատկացրել է 7-րդ տեղը։

## Անձնական կյանք
Օձավան տեսախաղեր շատ է սիրում, ունի վարդագույն *Nintendo DS Lite* և *PlayStation 2*:

Մարիան համբավվել է նաև այն բանով, որ բավականին բաց հաղորդակցվում է անձնական թեմաներով։ Նա 2005 թվականից ի վեր համացանցային բլոգ է վարում՝ տեքստային ու տեսահաորդագրություններով հանգամանորեն պատմելով իր անձնական կյանքի մասին։

## Ֆիլմերի ընտրանի
* *Invitation Only* - 2008
* *Menculik Miyabi* - 2009
* *Hantu Tanah Kusir* - 2010
* *Nilalang* - 2015

## Ծանոթագրություններ

Կատեգորիա:Կինոդերասանուհիներ
Կատեգորիա:Ճապոնացի մոդելներ
Կատեգորիա:Պոռնոդերասան
ՀՀ կրթության, գիտության, մշակույթի և սպորտի նախարարություն

**Հայաստանի կրթության, գիտության, մշակույթի և սպորտի նախարարությունը** գործադիր իշխանության հանրապետական մարմին է, որը մշակում և իրականացում է կրթության, գիտության, մշակույթի և սպորտի բնագավառներում Հայաստանի Հանրապետության կառավարության քաղաքականությունը։ Հայաստանի կրթության, գիտության, մշակույթի և սպորտի նախարարն է Ժաննա Անդրեասյանը։

## Պատմություն
2019 թվականի մայիսի 8-ին Հայաստանի ազգային ժողովի կողմից ընդունված Հայաստանի կառավարության կառուցվածքի փոփոխությունների մասին Հայաստանի օրենքով մշակույթի նախարարությունը, սպորտի և երիտասարդության հարցերի նախարարությունն ու կրթության և գիտության նախարարությունը միաձուլման ձևով վերակազմակերպվել են՝ ստեղծելով Հայաստանի կրթության, գիտության, մշակույթի և սպորտի նախարարությունը։

## Ընդհանուր տեղեկատվություն
Նախարար՝
* Ժաննա Անդրեասյան

Տեղակալներ՝
* Արայիկ Խզմալյան
* Արթուր Մարտիրոսյան
* Արաքսիա Սվաջյան
* Կարեն Գիլոյան
* Ալֆրեդ Քոչարյան

## Ծանոթագրություններ

## Արտաքին հղումներ
*Հայաստանի կրթության տեսչական մարմին

Կատեգորիա:Հայաստանի նախարարություններ
Եթովպական խոհանոց

thumb|right|250px|Շերտավոր բանջարեղեն ինժերուի վրա։ Բնօրինակ ուտեստ Եթովպիայի և Էրիթրեայի համար

**Եթովպիական խոհանոց**, Եթովպիայի ժողովրդական ավանդական խոհանոց։

## Նկարագրություն
Որպես կանոն, այն բաղկացած է կծու բանջարեղենային և մսով պատրաստված ուտեստներից, որոնք տեղադրվում են ինժերու կոչվող մեծ կլոր, կծու բլիթների վրա` մոտ 50 սմ տրամագծով, պատրաստված թարմ ալյուրից։ Գդալների և պատառաքաղների փոխարեն օգտագործվում են բլիթներից պոկված կտորները։

Եթովպացիները գործնականում իրենց խոհանոցում չեն օգտագործում խոզի միս, և դա բնորոշ է ոչ միայն  մուսուլմաններին, որոնց արգելվում է խոզի միս ուտել, այլև եթովպիական եկեղեցու քրիստոնյաներին, ովքեր հավատարիմ են Հին Կտակարանի արգելքին.:

Բացի դրանից՝ Եթովպիայի Ուղղափառ եկեղեցին սահմանում է մի քանի Պահք՝ ներառյալ չորեքշաբթի և ուրբաթ օրերը, բայց եթովպական խոհանոցը առատ է բուսական ուտեստներով։ Այդ պատճառով եթովպական խոհանոցը ներկայացնող ռեստորանները ճանաչում ունեն նաև այլ երկրների բուսակերների շրջանում։

## Ավանդական ուտեստներ և մթերքներ
Եթովպական խոհանոցը հայտնի է նաև իր համեմունքներով։ Ամենատարածված համեմունքներն են զաֆրանը, ռեհանը, համեմը, մանանեխը, հիլը, կարմիր պղպեղը և ուրցը։

Հիմնական մսային կերակրատեսակներն են.
* Կիտֆո 
* Բերբերե, միտմիտտա - համեմունքների հատուկ խառնուրդներ
* Տիբս - տավարի կամ գառան մսի տապակած կտորներ, որոնք մատուցվում են կծու սոուսով
* Դորո-վոտտ - հավ սիսեռի սոուսով
* Ալչա - եթովպական խոհանոցի ավանդական ուտեստ։

## Ծանոթագրություններ

Կատեգորիա:Ազգային խոհանոցներ
Կատեգորիա:Եթովպիական խոհանոց
Կատեգորիա:Եթովպիայի մշակույթ
Յակուշի ձի

, հնագույն բուդդայական տաճար Ճապոնիայի Նարա քաղաքում։ Տաճարը պահպանվում է է որպես ՅՈՒՆԵՍԿՕ-ի Համաշխարհային ժառանգության օբյեկտ։

Յակուշի ձին ներկայացնում է հոսսո ավանդույթը։ Տաճարը հայտնի է Յակուսայի քանդակագործական տրիադայով, որն իր մեջ ներառում է Յակուսի նյորայը (բժշկության Բուդդա) և Չանդրապրաբհու, Սուրիապրաբհու բոդհիսատվաները։ Տաճարը մտնում է հարավի յոթ խոշորագույն տաճարների թվի մեջ։

## Պատմություն
Տաճարը հիմնադրվել է 680 թվականին Ֆուձիվարակյոյում Տեմմու կայսրի կողմից, շինարարությունը երկար է տևել և կայսրը մահացել է։ Միայն 697 թվականին է տեղադրվել Յակուսի նյորայի արձանը, իսկ 697 թվականին տաճարի շինարարությունն ավարտվել է։

710 թվականին տաճարը տեղափոխվել է Նարա, տեղափոխությունն ամբողջությամբ ավարտվել է 718 թվականին։

Տաճարային համալիրի մեջ մտնում են Կոնդոն (Գլխավոր դահլիճ), կոդոն (Դասախոսային դահլիճ), Արևելյան և Արևմտյան պագոդաները։ Տաճարի կառուցվածքը խորհրդանշում է երկրի վրա բուդդայական դրախտը։ Տաճարը վերապրել է մի քանի հրդեհներ և աղետներ, և տուժել է 1528 թվականին քաղաքացիական պատերազմի ժամանակ։ 1528 թվականի հրդեհի ընթացքում այրվել է ամեն ինչ, բացի Արևելյան պագոդայից, որն այսօր երկրի վրա ամենահին փայտե կառույցներից մեկն է։

Հիմնական դահլիճը, որը տուժել էր հրդեհից, վերակառուցվել է 1970 թվականին։

Տաճարը կապված է չինացի վանական Գենձո Սանձոյի գործունեության հետ, որը 627 թվականից մինչև 645 թվականը սովորել է Հնդկաստանում և երկար ժամանակ մնացել Նալանդա վանքում, բերել և թարգմանել է բազմաթիվ բուդդայական ստեղծագործություններ։ Տաճարի պատի որմնանկարները պատմում են Սյուանցզանի՝ Հնդկաստան կատարած ճանապարհորդության մասին։

## Պատկերասրահ

File:Yakushiji Nara21n4592.jpg|
File:120730 Yakushiji Kodo.jpg|
File:Yakushiji Nara05s3s4200.jpg|
File:YAKUSHI light up.jpg|
File:Yakushiji2.JPG|
File:薬師寺回廊.jpg|
File:Triad of Yakushi Nyorai.JPG|
File:Yakushiji-1999-2.jpg|
File:Sho Kannon Yakushiji.JPG|
File:Genjousanzouin-Nara.jpg|


## Ծանոթագրություններ

## Արտաքին հղումներ
* Yakushi-ji Homepage 
* Yakushiji Temple, from The Official Nara Travel Guide 
* Yakushiji - An Imperial Healer
* Japan Guide
* Yakushiji Annual Events 
* Photos of Yakushiji

Կատեգորիա:Համաշխարհային ժառանգության օբյեկտներ այբբենական կարգով
Կատեգորիա:Համաշխարհային ժառանգություն Ճապոնիայում
Կատեգորիա:Նարա պրեֆեկտուրայի բուդդայական տաճարներ
CoffeeScript

**CoffeeScript**, JavaScript-ում տրանսյացվող ծրագրավորման լեզու։ CoffeeScript-ը ավելացնում է «սինտաքսային շաքար» կոդում Ruby, Python, Haskell և Erlang ծրագրավորման լեզուների նման, դրանով իսկ դարձնելով կոդը ավելի ընթեռնելի և քչացնում է կոդի ծավալաը։ CoffeeScript-ը թույլ է տալիս գրել ավելի կարճ կոդ համեմատած JavaScript-ի հետ։ CoffeeScript-ով գրված կոդը ամբողջությամբ անցնում է JavaScript Lint ստուգում։

## Պատմություն
Ծրագրավորման լեզվի հիմնադիրը համարվում է Ջերեմի Աշկենասը։

Սկզբնական տարբերակում կոմպիլյատոր գրված էր Ruby-ով, սակայն նոր 0,5 տարբերակում, որը թողարկվել է 2010 թվականի փետրվարի 21-ին, կոմպիլյատորը գրվել է հենց CoffeeScript-ի հիման վրա։

CoffeeScript-ը շատ լավ ընդունվեց Ruby-հասարակության կողից։ CoffeeScript-ի 3․1 տարբերակում ավելացավ Ruby on Rails վեբ-ֆրեյմորքը։

## Իրականացում
Պաշտոնական կայքում կա «try coffeescript» բաժինը, որը թույկ է տալիս գրել ծրագրեր և գործարկել online։

## Օրինակներ
### Փոփոխականներ
CoffeeScript:

```ruby
age  = 2
male = true
name = "Матвей"
```


JavaScript:

```javascript
var age = 2,
    male = true,
    name = "Матвей";
```


### Ֆունկիաներ
CoffeeScript:

```ruby
say = (speech) ->
  alert speech

say "Hello World!"
```


JavaScript ECMAScript 2015:

```javascript
const say = speech => alert(speech);
say('Hello World!');
```


JavaScript:

```javascript
var say = function(speech) {
  alert(speech);
};
say("Hello World!");
```


### Օբյեկտներ
CoffeeScript:

```coffeescript
class Human
  constructor : (@name) ->

class Baby extends Human
  say   : (msg) -> alert "#{@name} speak '#{msg}'"
  sayHi : -> @say('Hello!')

matt = new Baby("baby")
matt.sayHi()
```


JavaScript ECMAScript 2015:

```javascript
class Human {
	constructor(name) {
		this.name = name;
	}
}

class Baby extends Human {
	say(msg) {
		alert(`${this.name} speak '${msg}'`);
	}
	sayHi()	{
		this.say('Hello!');
	}
}

const matt = new Baby('Baby');
matt.sayHi();
```


## Տես նաև
* JavaScript
* TypeScript

## Ծանոթագրություններ

## Գրականություն
* 
* 
* CoffeeScript Cookbook, сборник рецептов CoffeeScript от сообщества.
* Smooth CoffeeScript , свободная электронная книга о CoffeeScript. Доступна в двух вариантах с исходным кодом примеров.
* 
** 
** 
**
* 

## Արտաքին հղումներ
* Պաշտոնական կայք ''CoffeeScript''
* ''CoffeeScript'' GitHub-ում
* Պաշտոնական թղթաբանության թարգմանություն

Կատեգորիա:JavaScript
Կատեգորիա:Օբյեկտ կողմնորոշված ծրագրավորման լեզուներ
Facepalm (ժեստ)

[մինի|[Կայենի արձանը Փարիզի Թուիլրի այգում, քանդակագործ՝ Անրի Վիդալ, 1896]]
thumb
**Facepalm** ( «դեմք» +  «ափ» բառերից, անգլերեն արտասանություն ), տարածված առցանց արտահայտություն՝ արտահայտված ֆիզիկական ժեստով։ Արտահայտության առավել հայտնի մեկնաբանություն է «մեկ ձեռքով փակ դեմքը», որը հիասթափության, ամոթի, վհատության, զայրույթի կամ շփոթության դրսևորում է։

Համացանցային քննարկումներում եզրույթն օգտագործվում է երկխոսության անհույս լինելու համար, ինչպես նաև ի պատասխան բացահայտ հիմարության կամ կեղծ տեղեկատվության։

## Կիրառում
* Ֆիզիկական ժեստեր
*# Ձեռքի ափը բարձրացնել դեպի դեմքը։
*# Դեմքն իջեցնել դեպի ձեռքի ափը։
* Գրավոր գործածություն
** Հիմնականում ժեստն օգտագործվում է համացանցի տեքստային հաղորդագրություններում, շատ հաճախ գրվում է որպես *facepalm*, /о և -_\ սմայլերի միջոցով կամ պատկերի օգտագործմամբ։ Երբեմն նկարի փոխարեն տրվում է միայն նրա անունը՝ «facepalm.jpg»:

Ժեստն ինքնին օգտագործվում է բավականին երկար ժամանակ տարբեր արտահայտիչ հուզական երանգով՝ մտախոհություն, զարմանք, հիացմունք, դառնություն, ամոթ, շփոթություն, հիասթափություն, բայց համացանցի առաջացմանը զուգահեռ դարձել է տարածված մեմ, որը նշանակում է ծայրահեղ անհարմար դրություն, շփոթություն։ Առցանց օգտագործման վաղ օրինակներից մեկը հղվում է մոդել Ջիմ Հորնի հայտնի լուսանկարներին։

Այդ ժեստի հայտնի կրկնօրինակումներ են եղել «Աստղային ճանապարհ։ Հաջորդ սերունդը» հեռուստասերիալում. առավել հաճախ օգտագործվել է «Deja Q» սերիայում։ Չնայած սխալ կարծիքին՝ կապիտան Ժան Լյուք Պիկարը տվյալ տեսարանում դեմքը չի փակում ձեռքով՝ ի նշան զայրույթի, այլ պարզապես նման կեցվածք է ընդունում՝ մտորումների մեջ ընկնելով, և հակառակը՝ ձեռքը վերցնում է դեմքից, երբ նրան դիմում է զրուցակիցը։ Այս հեռուստասերիալից նմանատիպ այլ կադրեր, որպես կանոն, նույնպես վերցված են համանման տեսարաններից։

## Հետաքրքիր փաստեր
* Գերմաներեն *Fremdschämen* բառը, որը նշանակում է ուրիշի պատճառով անհարմարության զգացում, ֆեյսփալմի՝ որպես հույզի որոշակի անալոգն է։ Այն Ավստրիայում ստացել է «Բառ 2010» տիտղոսը։
* Յունիկոդում, սկսած 9.0 տարբերակից, առկա է FACE PALM պայմանանշանը (U+1F926, &#x1f926;):

## Ծանոթագրություններ

## Գրականություն
* Facepalm, in: *Mo' Urban Dictionary: Ridonkulous Street Slang Defined*, Andrews McMeel Publishing, 2007, ISBN 0-7407-6875-1.

## Արտաքին հղումներ
* Ray Vichot, ''«Doing it for the lulz?»: Online Communities of Practice and Offline Tactical Media'', Georgia Institute of Technology, May 2009. 
* ''Facepalm'', Know Your Meme, 30.08.2011.
* ''Captain Picard’s Facepalm — How Internet Trends Get Started'', Yahoo Associated Content: Technology, 24.01.2010.

Կատեգորիա:Դեմք
Կատեգորիա:Ժեստեր
Կատեգորիա:Համացանցային մեմեր
Կատեգորիա:Համացանցային տերմինաբանություն
Կատեգորիա:Նորաբանություններ
Կատեգորիա:Ոչ վերբալ հաղորդակցություն
Բենջամին Օրտներ

**Բենջամին Օրտներ** (, ), ավստրիացի պրոֆեսիոնալ բասկետբոլիստ, որը վերջին անգամ խաղացել է Իտալիայի բասկետբոլի առաջնությունում «Ռեջանա» թիմի կազմում։

## Համալսարանական կարիերա
Համալսարանական բասկետբոլ է խաղացել ԱՄՆ-ի Դենվեր քաղաքի Մետրոպոլիտեն պետական համալսարանում։

## Մասնագիտական կարիերա
2012 թվականի սեպտեմբերին եռամսյա պայմանագիր է կնքել գերմանական բասկետբոլի Բունդեսլիգայի «Gießen 46ers» թիմի հետ, սակայն ընդամենը 4 խաղից հետո հեռացել է նրանցից ու վերադարձել Իտալիա ու պայմանագիր ստորագրել «Mens Sana 1871 Basket» թիմի հետ։

2014 թվականի հուլիսին նա մեկ տարվա պայմանագիր է կնքել «Reyer Venezia» թիմի հետ, իսկ մեկ տարի անց երկու կողմերի համաձայնությամբ պայմանագիրը երկարաձգվել է մինչև 2015-16 թվականները։

2017 թվականի հոկտեմբերին Օրտները պայմանագիր է կնքել «Ավելլինո» թիմի հետ, սակայն նույն թվականի դեկտեմբերի 15-ին հեռացել է այդ թիմից և մինչև մրցաշրջանի ավարտը պայմանագիր կնքել գերմանական «Basket Brescia Leonessa» թիմի հետ։

2018 թվականի նոյեմբերի 13-ին Օրտները պաշտոնապես պայմանագիր է կնքել «Ռեջանա» թիմի հետ։

## Ծանոթագրություններ

## Արտաքին հղումներ
*Եվրալիգայի պրոֆիլ
*Ա սերիայի բասկետբոլի լիգայի պրոֆիլ 

Կատեգորիա:Ավստրալիացի բասկետբոլիստներ
Վասիլի Զախարչենկո

**Վասիլի Դմիտրևիչ Զախարչենկո** (),  խորհրդային գրող, հրապարակախոս, հասարակական գործիչ և լրագրող։ Պատմության և մշակույթի հուշարձանների պահպանության համառուսաստանյան ընկերության ստեղծման նախաձեռնողներից մեկը՝  1944 թվականից ԽՍՀՄ Գրողների միության անդամ։

## Կենսագրություն
Ծնվել է 1915 թվականի հուլիսի 19-ին (օգոստոսի 1), Պետրոգրադում։

1937 թվականին ավարտել է Մոսկվայի էլեկտրատեխնիկական ինստիտուտը, իսկ 1941-ին ՝ Գրական ինստիտուտը։

Հայրենական մեծ պատերազմի տարիներին նա մասնակցել է Մոսկվայի պաշտպանությանը, զբաղեցրել է Կալինինի ռազմաճակատի թիվ 9 ռազմական մայրուղու տեխնիկական մասի պետի տեղակալի պաշտոնը։ Պատերազմից հետո դասավանդել է Գրական ինստիտուտում։

1947 թվականի վերջից` խմբագրի տեղակալ, 1949 թվականի կեսերից`«Техника — молодёжи» ամսագրի խմբագիր։ Նրան աշխատանքից հեռացրել են1984 թվականին ՝ Արթուր Քլարկի «2010: Ոդիսական երկուսը» վեպի հրապարակումից հետո, որի հերոսներից ոմանք կրում էին հայտնի խորհրդային այլախոհների անուններ։

1950-ական թվականների կեսերից` Խորհրդային Խաղաղության Կոմիտեի ղեկավարներից մեկը։

1970-80-ական թվականներին նա ակտիվ մասնակցություն է ունեցել «Դուք կարող եք» հեռուստածրագրում։ 1991 թվականի նոյեմբերից նա ղեկավարել է իր ստեղծած «Чудеса и Приключения» ամսագիրը։

Վասիլի Դմիտրիևիչ Զախարչենկոն վախճանվել է 1999 թվականի հոկտեմբերի 22-ին, թաղված է Վագանկովսկու գերեզմանատանը։

Բացի ԽՍՀՄ պետական մրցանակներից, նրան շնորհել են Բուլղարիայի Ժողովրդական Հանրապետության և Հունգարիայի ժողովրդական հանրապետության շքանշաններ։

## Մրցանակներ, մրցանակներ և կոչումներ
* «Հայրենիքին մատուցած ծառայությունների համար» 4-րդ աստիճանի շքանշան (05/05/1995),
* Հայրենական պատերազմի II աստիճանի շքանշան (03/11/1985),
* Աշխատանքային կարմիր դրոշի շքանշան
* Ժողովուրդների բարեկամության շքանշան (08.13.1975)
* «Պատվո կրծքանշանի» շքանշան
* Մեդալներ
* Խաղաղության և բարեկամության շքանշան (Հունգարիա)
* Կիրիլ և Մեթոդիոս I աստիճանի շքանշան 
* Լենինյան կոմերիտմիության մրցանակի դափնեկիր (1983)
* ՌԽՖՍՀ մշակույթի վաստակավոր գործիչ (07.21.1981)
* Վիեննայի պատվավոր քաղաքացի։

## Ծանոթագրություններ

## Արտաքին հղումներ
* Институт Русской Цивилизации — Захарченко, Василий Дмитриевич

Կատեգորիա:Բանաստեղծներ այբբենական կարգով
Կատեգորիա:ԽՍՀՄ գրողների միության անդամներ
Կատեգորիա:Խորհրդային գրողներ
Կատեգորիա:Խորհրդային լրագրողներ
Կատեգորիա:Խորհրդային հասարակական գործիչներ
Կատեգորիա:Խորհրդային հրապարակախոսներ
Կայսրը (ֆիլմ)

**Կայսրը** (), ռեժիսոր Պիտեր Վեբերի ռազմա-պատմական դրաման` Երկրորդ աշխարհամարտի ավարտից հետո տեղի ունեցած իրադարձությունների մասին։ Ֆիլմը թողարկվել է 2012 թվականին՝ Ճապոնիայի և ԱՄՆ-ի համատեղ ջանքերով։

## Սյուժե
Ճապոնիայի գրավման ժամանակ «հոգեբանական գործողությունների» ամերիկացի ղեկավար գեներալ Բոներ Ֆելերսը միութենական օկուպացիոն զորքերի գլխավոր հրամանատար Դուգլաս Մակարտուրից առաջադրանք է ստանում պարզել կայսր Հիրոհիտոյի դերը Երկրորդ աշխարհամարտում, որպեսզի հասկանա, արդյոք նա պետք է մահապատժի ենթարկվի որպես պատերազմական հանցագործ։

## Դերերում

Ֆիլմի ամբողջ սյուժետային գիծը` Ֆելլերսի սերը Աե Սիմադեի նկատմամբ, հորինվել է ֆիլմի համար։ Իրականում, 1925 թվականին, Ֆելերսը ամուսնացել է Դորոթի Դայսարտի հետ, ով նրան ուղեկցում էր բոլոր ուղևորություններում, ներառյալ կապիտուլյացիայի ենթակա Ճապոնիա։ Այնուամենայնիվ, Աիի կերպարը հիմնված էր իսկական ճապոնուհու ՝ Յուրի Վատանաբեի վրա, ում հետ Ֆելերսը հանդիպել է Էրլխեմի քոլեջում 1915 թվականին։ Վատանաբեն հաղթահարել է պատերազմը, և Ֆելերսի հետ ամուր բարեկամական հարաբերութունների մեջ էր, որը տևել է մինչև Վատանաբեի մահը` 1954 թվականի հունիսին։

## Թողարկման ամսաթիվ
Այն առաջին անգամ ներկայացվել է Տորոնտոյի կինոփառատոնում, 2012 թվականի սեպտեմբերի 14-ին։ 2013 թվականի մարտի 8-ին ֆիլմը թողարկվել է սահմանափակ ցուցադրությամբ Միացյալ Նահանգներում։ Ֆիլմի պրոդյուսերը և անձնակազմի որոշ անդամներ մասնակցել են 2013 թվականի հուլիսի 18-ին Ճապոնիայում կայացած պրեմիերային, որը տեղի է ունեցել հուլիսի 27-ին ֆիլմը վարձույթ հանելուց առաջ։

## Ծանոթագրություններ

## Արտաքին հղումներ
* 

Կատեգորիա:2010-ականների ամերիկյան ֆիլմեր
Կատեգորիա:2010-ականների անգլերեն ֆիլմեր
Կատեգորիա:2012 դրամա ֆիլմեր
Կատեգորիա:2012 ֆիլմեր
Կատեգորիա:Ամերիկյան ֆիլմեր
Կատեգորիա:Իրական դեպքերի հիման վրա նկարահանված ֆիլմեր
Կատեգորիա:Ճապոներեն ֆիլմեր
Կատեգորիա:Ֆիլմեր Երկրորդ համաշխարհային պատերազմի մասին
Կատեգորիա:Lionsgate ֆիլմեր
Կատեգորիա:Ֆիլմեր, որոնց գործողությունները տեղի են ունենում 1946 թվականին
Կատեգորիա:Ֆիլմեր, որոնց գործողությունները տեղի են ունենում 1945 թվականին
Կատեգորիա:2010-ականների ճապոներեն ֆիլմեր
Մեդիաիրականություն

**Մեդիաիրականություն,** իրականություն, որն արտադրում, ներկայացնում և առանձնացնում է մեդիան։ Հետազոտվում է մեդիափիլիսոփայության կողմից։

## Կառուցվածք
* Տեսողական պատկեր՝ իմիջ, մեմ, մեդիավիրուս։
* Մեդիասուբյեկտ՝ մեդիաիրականության մասնակից՝ մեդիամագնատ, լրագրող, թիրախային խումբ։
* Մեդիատեխնոլոգիաներ (մեդիայի տրամաբանություն)՝ PR, գովազդ, զապինգ։

## Մեդիաիրականության բնույթ
* Վարկածներից մեկի համաձայն՝ մեդիաիրականությունը միշտ գոյություն ունի, քանի որ հաղորդակցության միջոցները (կենսահաղորդակցում) նախորդել են մարդու ի հայտ գալուն։ Իրականությունը մեդիայից դուրս չի կարող փոխանցվել մեզ, քանի որ մեդիայից դուրս չկա ոչ մի իրականություն։ Մեդիան առաջնային իրականությունն է, որի միջոցով մեդիաիրականությունը աշխարհը ցույց է տալիս այնպիսին, ինչպիսին կա։
* Մյուս վարկածի համաձայն՝ մեդիաիրականությունը նոր իրականություն է, անընդհատ արագացող աշխարհի իրականությունը, որը ստեղծում են մեդիահաղորդակցության նոր տեխնոլոգիաները (հեռուստատեսություն, համացանց)։ Մեդիաիրականության տնտեսական հիմքը կազմում է համաշխարհային հարստության կուտակումը, կապիտալի և շուկայի զարգացումը, որը փոխանակման արագացման և գերարագ հաղորդագրության ակնթարթային կազմակերպման կարիք ունի։ Համաշխարհային մասշտաբով փոխանակումներն ու հաղորդագրություններն արագացնելու անհրաժեշտությունը հանգեցնում է գլոբալացման և իրականության ռելատիվիստական սեղմման, ինչն առաջացնում է մեդիաիրականությունը։ Մեդիաիրականության տեխնիկական հիմքը կազմում են հասարակության մեջ տեղի ունեցող գործընթացների համատարած տեղեկատվայնացումը, համակարգչայնացումը, թվայնացումը և ավտոմատացումը, ինչպես նաև հաղորդակցության նոր միջոցների ի հայտ գալը։

## Տես նաև
*Վիրտուալ իրականություն
*Զանգվածային լրատվության միջոցներ

## Ծանոթագրություններ

## Գրականություն
* Рогозина Ирина Владимировна. Медиа-картина мира: когнитивно-семиотический аспект : Дис. … д-ра филол. наук : 10.02.19 : Барнаул, 2003
* Савчук В. В. Медиареальность. Медиасубъект. Медиафилософия. // Медиафилософия 2. Границы дисциплины. / под ред. В. В. Савчука, М. А. Степанова — СПб: Изд-во СПбФО 2009. С. 226—242.
* Khaidarova G. Digital Image and MediaReality: Problems of Media-philosophiy // Imago. 2008., № 25/26. P. 156—157. (на англ. яз.)
* К. А. Антонов «Телевизионные новости в массово-комуникационном процессе: социологический анализ механизмов социально-политического конструирования». — ГОУ ВПО «Кемеровский госуниверситет». — Кемерово, 2006.

## Արտաքին հղումներ
* Մեդիաիրականություն և իրականություն
* Ժամանակակից ԶԼՄ-ների իրականությունը և դրանց ազդեցությունը աշխարհայացքի ձևավորման վրա

Կատեգորիա:Իրականություն
Կատեգորիա:Մեդիա արդյունաբերություն
Աբոմեյ

մինի|Աբոմեյ
**Աբոմեյ** (, Ֆոն լեզվով թարգմանաբար նշանակում է «պատերի ներսում»), քաղաք Բենինում, Բենինի հարավում գտնվող Զու դեպարտամենտի վարչական կենտրոնը։

Աբոմեյում են գտնվում Աբոմեյի թագավորական պալատները՝ տնակներ, որտեղ 1600-1900 թվականներին բնակվել են Դահոմեայի թագավորները։ 1985 թվականին գրանցվել է ՅՈՒՆԵՍԿՕ-ի համաշխարհային ժառանգության օբյեկտների ցանկում։

## Նկարագրություն
Քաղաքը հիմնադրվել է 17-րդ դարի կեսերին, 1625—1894 թվականներին եղել է Դահոմեայի մայրաքաղաքը։ Իսկ 1892 թվականին այն ոչնչացվել է և այրվել ֆրանսիացիների կողմից, այնուհետև վերակառուցվել։

Աբոմեյը գտնվում է երկրի հարավարևմտյան մասում՝ ծովի մակարդակից 221 մ բարձրության վրա։

2012 թվականի հաշվարկով բնակչությունը կազմել է 90.195 մարդ, իսկ 2002 թվականի մարդահամարի տվյալներով բնակչությունը կազմել է 77997 մարդ։

### Մշակույթ
Քաղաքում պահպանվել են Աբոմեյի թագավորական պալատական համալիրից որոշ հատվածներ, որն իրենից ներկայացնում է պատմական հուշարձան և ներառում է 12 պալատներ՝ տոնակատարությունների համար նախատեսված դահլիճներով, դամբարաններով, սրբավայրերով։ 1985 թվականին համալիրը ընդգրկվել է ՅՈՒՆԵՍԿՕ-ի համաշխարհային ժառանգության օբյեկտներ ցուցակում։

### Տնտեսություն
Բնակչությունը զբաղվում է գետնանուշի, արմավի յուղի, բամբակի, ծխախոտի առևտրով։ Տրանսպորտային միջոցներն են երկաթուղային կայարան Կոտոնու-Պարակու երկաթգիծը, օդանավակայան։ Արհեստները ներառում են զարդեր և կավագործություն, պղնձի դրոշմավորում, փորագրություն։ Սննդի արդյունաբերության ձեռնարկություններն են գարեջրի, զովացուցիչ ըմպելիքների արտադրությունը։

## Բնակչություն

## Պատկերասրահ

Պատկեր:Celebration at Abomey.- Important witchdoctors.jpg|1908 ք. Աբոմեյ.Քահանաները բժշկելով .
Պատկեր:The célébration at Abomey(1908). - Dance of the Fon chiefs.jpg|1908 տ.Աբոմեյի ֆոնի (տիրակալ) ծառաների պարը .
Պատկեր:The celebration at Abomey. - Young girl with wooden statue of mystic chair.jpg|1908 տ.Երիտասարդ աղջկա գլխին աստվածության փայտե արձան
Պատկեր:Forest of Abomey-Benin.jpg|Անտառ Աբոմեյում


## Ծանոթագրություններ

## Արտաքին հղումներ
* UNESCO assessment of threats to the site, after tornado damage in 1984. 
* Աբոմեյի պատմության թանգարան   

Կատեգորիա:17-րդ դարի հիմնադրումներ
Կատեգորիա:Բենինի բնակավայրեր
Կատեգորիա:Համաշխարհային ժառանգության օբյեկտներ այբբենական կարգով
Կատեգորիա:Համաշխարհային ժառանգություն Բենինում
Կատեգորիա:ՅՈՒՆԵՍԿՕ-ի Համաշխարհային ժառանգություն
Լոխ Նես

**Լոք Նես** (, ), մեծ խորը քաղցրահամ լիճ Շոտլանդիայում` ձգված 36 կմ երկայնությամբ Ինվերնեսից հարավ-արևմուտք։

## Լոխ Նեսի հրեշը
Լիճը հայտնի է Լոխ Նեսի հրեշի մասին լեգենդի շնորհիվ։ Կան բազմաթիվ առևտրային երթուղիներ լճի ափով զբոսաշրջիկների համար, որոնք ցանկանում են վայելել գեղատեսիլ բնությունը և, միգուցե, տեսնել առասպելական հրեշին։

## Նկարագրություն
Լոխ Նեսը ամենամեծ ջրամբարն է Գրեյթ-Գլեն երկրաբանական ճեղքվածքի երկայնությամբ, որն անցնում է հյուսիսից հարավ` Ինվերնեսից մինչև Ֆորտ-Ուիլյամ։ Լիճը Կալեդոնյան ջրանցքի մասն է, որև միացնում է  Շոտլանդիայի արևմտյան և արևելյան ծովափերը։

Լոխ Նեսը, ինչպես նաև Շոտլանդիայի այս մասի շատ այլ լճերը, սառցադաշտային ձագում ունեն։ Լիճը բավականին երկարաձիգ է և խորը, մինչդեռ ջուրը շատ պղտոր է` հողի մեջ տորֆի բարձր պարունակության հետևանքով։
Լոխ Նեսը զբաղեցնում է երկրորդ տեղը Շոտլանդիայի լճերի մեջ ըստ ջրի մակերեսի` այն կազմում է 56 կմ²։ Մինչդեռ, ըստ ջրի ծավալի, այն զբաղեցնում է առաջին տեղը, քանի որ ուրիշ լճերից  ավելի խոր է։ Քաղցրահամ ջրի պաշարը լճում ավելի մեծ է, քան քաղցրահամ ջրի ընդհանուր ծավալն Անգլիայի և Ուելսի տարածքում։ Այս լճի առավելագույն խորությունը կազմում է 230 մ։

Լիճը հանդիսանում է Ֆոյերսի հիդրոէլեկտրակայանների կասկադի մի մաս, որը մտնում է Մեծ Բրիտանիայի ազգային էներգահամակարգը։

Հարավարևմտյան վերջամասում` Ֆորտ-Օգաստուս քաղաքի մոտ տեղակայված է լճի միակ կղզին։ Լճում կան նաև արհեստական կղզիներ` այսպես կոչված կրաննոգներ։

Լճի ափին կա Լոխ Նեսի հրեշի թանգարան։

## Պատկերասրահ

Պատկեր:Wt9 schleuse3 augustus locks.jpg|Լոխ-Նեսը Կալեդոնյան ջրանցքի ետևում
Պատկեր:Loch Ness 0406.JPG|Լոխ-Նեսը հարավից, մայիս 2006 թվական
Պատկեր:Loch_Ness_Panorama.png|Արևածագը Լոխ-Նեսի վրա
Պատկեր:Loch_Ness_Panoramin_July_2008.JPG|Լոխ-Նեսի տեսարան նավից, հուլիս 2008 թվական
Պատկեր:Loch ness , Urquhart castle exit .jpg|Լոխ-Նես` Արքարթ ամրոց


## Ծանոթագրություններ

## Արտաքին հղումներ
* Tony Harmsworth’s Loch Ness Information Site
* Loch Ness Guide
* Фотографии 
* Google Map on Loch ness
* Nessie & Loch Ness links

Կատեգորիա:Լճեր այբբենական կարգով
Կատեգորիա:Մեծ Բրիտանիայի լճեր
Կատեգորիա:Շոտլանդիայի լճեր
Հիպերսոմնիա

**Հիպերսոմնիա,** եզրույթ, որը նշանակում է չափից ավելի ցերեկային քնկոտություն կամ քնի ավելորդ տևողության առկայություն։

## Նկարագրություն
Անհրաժեշտ է տարբերակել հոգեֆիզիոլոգիական հիպերսոմնիան, որը նկատվում է առողջ անձանց անբավարար գիշերային քնի կամ սթրեսի պայմաններում, և հիպերսոմնիայի տարբեր պաթոլոգիական տարբերակները, օրինակ՝ նարկոլեպսիա, իդիոպաթիկ հիպերսոմնիա, քնի տարբեր երևույթներ (քնի ապնոէ սինդրոմ, շարժողական խանգարումներ քնած ժամանակ), նյարդաբանական խանգարումներ, հետվնասվածքային հիպերսոմնիա, դեղորայքային հիպերսոմնիա, շրջանային ռիթմի խանգարում և այլն։

Հիպերսոմնիայի ախտորոշման համար կան որոշակի սանդղակներ և թեստեր (օրինակ, Էպֆորտի սանդղակ)։ Դրանք անցկացվում են մասնագետի խորհրդատվությամբ, իսկ ցանկության դեպքում այցելուները կարող են ինքնուրույն իրականացնել։

Հիպերսոմնիա ունեցող որոշ անձանց շրջանում նկատվում է սոցիալական, կենցաղային, մասնագիտական հմտությունների կորուստ։ Որպես կանոն՝ հիպերսոմնիան ի հայտ է գալիս  երիտասարդ տարիքում։

## Պատճառներ
Հիպերսոմնիայի հայտնի պատճառներից են գլխուղեղի վնասվածքները, նյարդաբանական խանգարումները, կլինիկական դեպրեսիան, ուրեմիան, ֆիբրոմիալգիան, քնի ապնոէն, անհանգիստ ոտքերի համախտանիշը և վերջույթների պարբերական շարժումների համախտանիշը։ Հիպերսոմնիան կարող է լինել նաև որոշակի հոգեակտիվ դեղեր ընդունելու կողմնակի ազդեցություն, ինչպես նաև առաջանալ թմրամոլության և հարբեցողության դեպքում։ Հնարավոր է նաև գենետիկական նախատրամադրվածություն։

## Նարկոլեպսիա

Կլինիկորեն առավել նշանակալի հիպերսոմնիա է համարվում նարկոլեպսիան, որը բնութագրվում է ցերեկային քնկոտությամբ՝ ցերեկային քնի իմպերատիվ (անհաղթահարելի) դրվագներով, անհանգիստ գիշերային քնով և քնի պակասի, քնելու կամ արթնանալու ժամանակ զգայապատրանքների, կատապլեքսիայի (մկանային տոնուսի հանկարծակի կորուստ, որը սովորաբար առաջանում է ուժեղ հուզական ապրումների ժամանակ), քնի պարալիզի զգացողությամբ։ Նարկոլեպսիայի ժամանակ նկատվում է արագ քնի փուլի վաղ դրսևորում (քնելուց անմիջապես հետո կամ քնի առաջին րոպեների ընթացքում), d-քնի () արտահայտվածության նվազում և գիշերային քնի ընթացքում արթնանալու հաճախակի դրվագների առաջացում։ Նարկոլեպսիան ցմահ հիվանդություն է, որի բուժումը ախտանշանային է։

## Այլ հիպերսոմնիաներ
Հիպերսոմնիայի հաճախակի ձևը իդիոպաթիկ հիպերսոմնիան է, որը սովորաբար նկատվում է երիտասարդների (15-30 տարեկան) շրջանում։ Իդիոպաթիկ հիպերսոմնիայի ժամանակ նկատվում է բարձր ցերեկային քնկոտություն, որը պահպանվում է լարված արթուն մնալու ժամանակ։ Կան ցերեկային քնի դրվագներ սովորաբար հանգիստ արթունության վիճակում, առանց նարկոլեպսիային բնորոշ իմպերատիվության՝ կարճ «վերականգնմամբ»։ Առավոտյան արթնանալը դժվար է, արթնանալիս կարող է նկատվել ագրեսիվություն։ Իդիոպաթիկ հիպերսոմնիայով հիվանդների d-քունը լավ արտահայտված է, ընդ որում, դրա զգալի մասը կարող է բաժին ընկնել քնի վերջին փուլերին, ինչը բնորոշ չէ առողջ անձանց և նարկոլեպսիայով հիվանդներին։ Քնի ժամանակը կրճատվում է։

## Ծանոթագրություններ

## Գրականություն
* *Ковров Г. В.* Гиперсомния

Կատեգորիա:Քնի խանգարումներ
Կատեգորիա:Հոգեախտաբանություն
Կատեգորիա:Քուն
Կատեգորիա:Քնաբանություն
Ամերիկանո (սուրճ)

**Ամերիկանո** (, ամերիկյան սուրճ), սուրճի պատրաստման մի մեթոդ, որը բաղկացած է որոշակի քանակությամբ տաք ջրի և էսպրեսոյի համատեղումից։

## Ծագում
Իտալերեն «caffè Americano» տերմինը նշանակում է «ամերիկյան սուրճ»։ Տարածված, բայց չհաստատված կարծիք կա, որ այդ անունը ծագել է Երկրորդ համաշխարհային պատերազմի տարիներին, երբ Իտալիայում ամերիկացի զինվորները խառնում էին էսպրեսոն տաք ջրի հետ, որպեսզի դառնա այնպիսի սուրճ, որին իրենք սովոր էին։

## Պատրաստում
մինի|''Ամերիկանոյի սխեմատիկ կազմը''

Ամերիկանոն պատրաստվում է էսպրեսոյի մեկ կամ երկու բաժիններից, որի մեջ ավելացվում է 30-ից 470 մլ տաք ջուր։ Պատրաստման ընթացքում տաք ջուրը կարելի է վերցնել ինչպես էսպրեսո մեքենայից, այնպես էլ առանձին թեյնիկից կամ ջեռուցիչից։

Սրճային Լոնգ բլեքը (*англ. Long Black*) ըմպելիքը բաղադրությամբ նման է ամերիկանոյին, սակայն տարբերվում է բաղադրամասերի ավելացման հերթականությամբ։

### Տեսակներ
մինի|''Սուրճ ամերիկանո''

* *Սառը (սառցե) ամերիկանո* սուրճը պատրաստվում է սառը, ոչ թե տաք ջուր ավելացնելով
* *Ռեդ այ* (, որը հայտնի է նաև որպես «Կանադիանո») սուրճը պատրաստվում է ամերիկանոյի պես, սակայն ջրի փոխարեն օգտագործվում է սուրճի ֆիլտրով սուրճ։

## Քաղաքականություն

2016 թվականին Ռուսաստանի վարչապետ Դմիտրի Մեդվեդևը Միացյալ Նահանգների հետ հարաբերությունների վատթարացումից հետո հումորով առաջարկել է «վերանվանել» սուրճի ոճը «Ռուսիանո»։ Առաջարկը, չնայած հումորով, իրականացվել է մոսկովյան սրճարաններից մեկում։

## Տես նաև
* Էսպրեսո
* Լոնգ բլեք

## Ծանոթագրություններ

## Արտաքին հղումներ
* «Ամերիկանո» սուրճը «ռուսիանո» անվանափոխելու առաջարկը ռուս բլոգերները վերագրում են Կարեն Կարապետյանին
* Americano սուրճ - սորտեր և պատրաստում։ Արոմատիկ ամերիկյան սուրճը օրվա հիանալի սկիզբի համար

Կատեգորիա:Ոչ ալկոհոլային խմիչքներ
Կատեգորիա:Սուրճ
Կատեգորիա:Ամերիկյան խոհանոց
Ադամ Ուոլշի սպանության գործ

**Ադամ Ջոն Ուոլշ** (, ), ամերիկացի տղա, որը 1981 թվականի հուլիսի 27-ին առևանգվել էր Ֆլորիդա նահանգի Հոլիվուդի առևտրի կենտրոնի «Sears» հանրախանութից։ Նրա կտրված գլուխը հայտնաբերվել է երկու շաբաթ անց։ Ադամի մահը պետական մակարդակով ռեզոնանս է առաջացրել։ Տղայի հայրը՝ Ջոն Ուոլշը, դարձել է բռնի հանցագործությունների զոհերի պաշտպան և հիմնել «America’s Most Wanted» ծրագիրը։ 2008 թվականին գործը փակվել է. մարդասպան է ճանաչվել Օթիս Թուլը։

## Սպանության հետաքննություն և հետևանքներ
Դատական բժիշկները պարզել են, որ Ադամի մահվան պատճառը խեղդումն է եղել, և որ տղայի գլուխը կտրվել է դիակի ճանաչումը դժվարացնելու նպատակով։

Որոշ ժամանակ Ադամ Ուոլշի սպանության մեջ կասկածվողը Ջեֆրի Դամերն էր։ Դամերը կտրականապես հերքել է այդ մեղադրանքները։ Նա կասկածներին պատասխանել է հետևյալ կերպ․

Օթիս Թուլը խոստովանել է Ադամի սպանությունը, բայց երբեք չի դատապարտվել այդ հանցագործության համար ապացույցների բացակայության պատճառով (ավելի ուշ նա հրաժարվել է իր ցուցմունքներից)։ Թուլը մահացել է բանտում 1996 թվականի սեպտեմբերի 15-ին՝ լյարդային անբավարարությունից։ Թեև ոչ մի նոր ապացույց չի եղել, 2008 թվականի դեկտեմբերի 16-ին ոստիկանությունը հայտարարել է, որ Ուոլշի գործը փակվել է, քանի որ նրանք համոզված են, որ Թուլը մարդասպան է եղել։ Ջուլի Լիթքոթ-Հեյմսը գրում է իր «Ազատ արձակեք նրանց։ Ինչպես պատրաստել երեխաներին չափահաս կյանքին» գրքում․

## Ծանոթագրություններ

## Արտաքին հղումներ
* В США закрыли нашумевшее дело об убийстве и похищении ребенка

Կատեգորիա:Սպանություններ ԱՄՆ-ում
Դեռահասների սպանություն Կանդելարիա եկեղեցու մոտ

**Դեռահասների սպանություն Կանդելարիա եկեղեցու մոտ**, 1993 թվականի հուլիսի 23-ի լուսադեմին Ռիո դե Ժանեյրոյի կենտրոնում կատարված հանցագործությունը։

## Կոտորած
Ռիո դե Ժանեյրոյի կենտրոնում է գտնվում քաղաքի հայտնի տեսարժան վայրերից մեկը՝ Կանդելարիա եկեղեցին։ Եկեղեցին հայտնի է նաև նրանով, որ աջակցություն է ցուցաբերում անօթևաններին։ Նրանցից ոմանք ապրում են եկեղեցու կողքին, և քանի որ անօթևան դեռահասների շրջանում հանցավորության մակարդակը բավականին բարձր է, եկեղեցու մոտ մշտապես հերթապահում է ոստիկանությունը։

1993 թվականի հուլիսի 23-ի գիշերը Կանդելարիա եկեղեցու մոտ կանգնեցվեց մի քանի ավտոմեքենա, որոնցից դուրս եկան մարդիկ և կրակ բացեցին եկեղեցու մոտ քնած ավելի քան յոթանասուն դեռահասների վրա։ Հրաձգության հետևանքով 8 մարդ է զոհվել։

Ողջ մնացած դեռահասների խոսքով՝ ոստիկանությունը հարձակվել է նրանց վրա այն պատճառով, որ սպանությանը նախորդած օրվա ընթացքում նրանցից ոմանք քարեր են նետել ոստիկանների վրա։ Միջադեպի հետևանքով դեռահասներին սպանելու մեղադրանք է առաջադրվել 4 ոստիկանի, որոնցից 2-ը դատապարտվել են։ Հետաքննության ընթացքում մեղադրյալները մահափորձ են կազմակերպել մեղադրանքի հիմնական վկաներից մեկի դեմ, որից հետո նա ստիպված է եղել թաքնվել և լքել Բրազիլիան՝ վախենալով իր կյանքի համար։

Հանցագործությունը մեծ արձագանք է գտել ոչ միայն Բրազիլիայում, այլև ամբողջ աշխարհում. շատ երկրներ Բրազիլիայի պաշտոնական իշխանություններին կոչ են արել հնարավորինս մանրակրկիտ հետաքննություն անցկացնել և պատժել դեռահասների զանգվածային սպանության բոլոր մեղավորներին։

Շուրջ 62 անօթևաններ վերապրել են կոտորած, հետագայում նրանց ճակատագրին հետևող սոցիալական աշխատողների կողմից պարզվել է, որ նրանցից 39-ը հետագայում զոհվել են փողոցում բռնության հետևանքով, շատերը սպանվել են ոստիկանության կողմից։
thumb|275px|Զոհերի հիշատակին կանգնեցված խաչը

## Զոհվածի ցուցակ
* Պաուլու Ռոբերտ դի Օլիվեյրա, 11 տարեկան
* Անդերսոն Պերեյրա դի Օլիվեյրա, 13 տարեկան
* Մարսելու Կանդիդա դի Ժեզուս, 14 տարեկան
* Վալդեվին Միգել դի Ալմեյդան, 14 տարեկան
* «Գամբազինո», 17 տարեկան
* Լեանդրու Սանտոս դա Կոնսեյսան, 17 տարեկան
* Պաուլու Ժոզե դա Սիլվա, 18 տարեկան
* Մարկուս Անտոնիու Ալվես դա Սիլվա, 20 տարեկան

## Հիշողություն
Եկեղեցու մոտ զոհվածների հիշատակին խաչ է տեղադրվել, որի առջև բետոնե պատվանդանի վրա նշված են զոհված բոլոր դեռահասների անունները։

## Մշակույթում
Այս հանցագործությունը արտացոլվել է բրազիլացի ռեժիսորների կողմից նկարահանված որոշ ֆիլմերում. նրանց թվում է Սանդրո Բարբոս Նասիմենտի ճակատագրի մասին «174-րդ համարի վերջին կանգառը» ֆիլմը, որը 1993-ին վերապրել է կոտորածը, իսկ 2000-ին պատանդ է վերցրել 174 երթուղու ավտոբուսում։

## Արտաքին հղումներ
*  CNN.com о суде над виновниками
* New York Times о преступлении
* Статья на португальском

## Ծանոթագրություններ

Կատեգորիա:Մարդու իրավունքների խախտումը իրավապահ մարմինների կողմից
Կատեգորիա:Սպանություններ Բրազիլիայում
Չարլզ Մեժեր

**Չարլզ Ուիլյամ Դեյվիդ Մեժեր** (, ), բրիտանացի դերասան, հայտնի է «Այցելուները» և «Հուսահատ տնտեսուհիները» հեռուստասերիալներում խաղացած դերերով։

## Վաղ տարիներ
Հինգ տարեկան հասակում ընտանիքի հետ տեղափոխվել է Ավստրալիա և մեծացել է Սիդնեյում։ 1987 թվականին ավարտել է Նյուինգտոնի քոլեջը, այնուհետև ուսումը շարունակել է Ավստրալիայի Դրամատիկական արվեստի ազգային ինստիտուտում, որն ավարտել է 1995 թվականին՝  կատարողական արվեստի ոլորտի բակալավրի աստիճանով։ Նույն թվականին տեղափոխվել է Նոր Զելանդիա, որտեղ էլ սկսել է դերասանական կարիերան։

## Կարիերա
Մեժերը սկսել է կարիերան մասնակցելով նորզելանդական «Սիրելի քաղաք» սերիալում, որտեղ նկարահանվել է 1996-1998 թվականներին։ 1998 թվականին առաջադրվել է Նոր Զելանդիայի հեռուստատեսային մրցանակին՝ «Փողոցային իրավունքներ» սերիալում իր դերի համար։

Մեժերը 2004 թվականին տեղափոխվել է ԱՄՆ և սկսել է հանդես գալ կինոյում ու հեռուստատեսությունում։ Նա խաղացել է այնպիսի սերիալներում ինչպիսիք են «Կորուսյալները», «Ոսկորներ», «Ուրվականների հետ խոսողը» և «Լաս Վեգաս»։ 2005-2007 թվականներին նկարահանվել է նաև «Ջորդանի հետաքննությունը» սերիալում։ Մեժերը վերադարձել է Նոր Զելանդիա, որտեղ նկարահանվել է երկու կարճ սերիալներում՝ «Ֆորտունա» (2009) և «Սա իմ կյանքը չէ» (2010)։ Նա վերադարձել է ԱՄՆ, որտեղ նկարահանվել է «Այցելուները» (2010-2011) սերիալում, այնուհետև հրավիրվել է «Հուսահատ տնտեսուհիները» (2011-2012) սերիալի ութերորդ և վերջին եթերաշրջան՝ հիմնական դերով, որտեղ կատարել է Բեն Ֆոլկների դերը, կապալառու, որը սիրավեպ է սկսել Ռենե Փերիի հետ (Վանեսա Ուիլյամս)։ 2014-2018 թվականներին նկարահանվել է «Once Upon a Time» սերիալի հինգ էպիզոդում՝ ծովահեն Սև Մորուքի դերում։

## Ֆիլմագրություն

## Ծանոթագրություններ

## Արտաքին հղումներ
* 

Կատեգորիա:1970 ծնունդներ
Կատեգորիա:Ամերիկացի տղամարդ հեռուստատեսային դերասաններ
Կատեգորիա:Անձինք այբբենական կարգով
Կատեգորիա:Դերասաններ այբբենական կարգով
Կատեգորիա:Նորզելանդացի դերասաններ
Կատեգորիա:Օգոստոսի 12 ծնունդներ
Կատեգորիա:Ավստրալիացի կինոդերասաններ
Ավստրալիական օձակեր

**Ավստրալիական օձակեր** (), թռչնի տեսակ` օձակերների ընտանիքից (Anhingidae):

## Տարածում
Տարածված են Ավստրալիայում, Ինդոնեզիայում Պապուա Նոր Գվինեայում։ Նախընտրում են քաղցրահամ կամ էլ աղիավուն ջրա-ճահճային հանդերը։

## Նկարագրություն
Քաշը մոտավորապես 2,6 կգ է, երկարությունը` 86-94 սմ։ Արական սեռը տարբերվում է իգականից փետուրների սպիտակ ստորին մասով։

## Կենսակերպ
Որսում և ուտում են շատ ավստրալիական ձկնատեսակներ (Retropinna semoni, Nematalosa erebi, Glossamia aprion, Acanthopagrus australis, Leiopotherapon unicolor, Philypnodon grandiceps, Perca fluviatilis, գետածածան, Cyprinus carpio): Նոր Գվինեական Chelodina novaeguineae կրիան ևս համարվում է ավստրալիական օձակերների որսը, ուտում են նաև շատ անողնաշարավորներ, այդ թվում նաև` միջատներ.:

Նրանց մնացորդներ հայտնաբերվել են Ավստրալիայի մի քանի վայրերում. գտածոները թվագրվում են պլեյստոցենի ժամանակաշրջանից։

## Ծանոթագրություններ